OPĆINA TINJAN OBJAVLJUJE POČETAK SAVJETOVANJA SA ZAINTERESIRANOM JAVNOŠĆU za Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan. Savjetovanje traje od 21. prosinca 2017. do 15. siječnja 2018. godine.

Objavu s uputama o načinu i uvjetima sudjelovanja u savjetovanju nalazi se u prilogu.

Pozivamo predstavnike zainteresirane javnosti da najkasnije do 15. siječnja 2018. godine dostave svoje prijedloge, komentare i primjedbe na predloženi Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan, putem pošte ili osobno na adresu: Općina Tinjan, Tinjan 2, 52444 Tinjan ili putem emaila – [opcina@tinjan.hr](mailto:opcina@tinjan.hr) - uz prilaganje obrasca za savjetovanje sa zainteresiranom javnošću kojeg možete preuzeti na ovoj stranici.

Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan nalazi se u prilogu.

Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan koji je objavljen na internet stranicama Općine Tinjan predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

**OPĆINA TINJAN**

**OBJAVLJUJE**

**SAVJETOVANJE SA ZAINTERESIRANOM JAVNOŠĆU ZA**

**Nacrt prijedloga Odluke o načinu pružanja javne usluge prikupljanja miješanog i**

**biorazgradivog komunalnog otpada na području Općine Tinjan**

**savjetovanje traje od 29. prosinca 2017. do 15. siječnja** **2018.**

Pozivamo predstavnike zainteresirane javnosti da **najkasnije do 15. siječnja 2018. godine** dostave svoje prijedloge, komentare i primjedbe na predloženi Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan, putem pošte ili osobno na adresu: Općina Tinjan, Tinjan 2, 52444 Tinjan ili slanjem emaila na adresu [opcina@tinjan.hr](mailto:opcina@tinjan.hr) uz prilaganje obrasca za savjetovanje sa zainteresiranom javnošću kojeg možete preuzeti na ovoj stranici.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela Nacrta prijedloga Odluke na kojeg se odnose, te biti dostavljeni u gore navedenom roku.

Po završetku savjetovanja, svi pristigli doprinosi bit će javno dostupni na internetskoj stranici Općine Tinjan. Ukoliko ne želite da Vaš doprinos bude javno objavljen, molimo da to jasno istaknete pri slanju prijedloga.

Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Grada Pazina objavljen je u elektronskom obliku na mrežnim stranicama Općine Tinjan.

Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan objavljen na internet stranicama Općine Tinjan predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na internetskom službenom portalu Općine Tinjan u rubrici savjetovanje sa zainteresiranom javnošću.

Po provedenom savjetovanju, Jedinstveni upravni odjel Općine Tinjan izvijestit će o rezultatima savjetovanja izrađivače prijedloga Odluke i Općinskog načelnika Općine Tinjan.

**O b r a z l o ž e nj e**

Na temelju članka 28., stavka 1. Zakona o održivom gospodarenju otpadom „Narodne novine“ broj: 94/13., i 73/17.) jedinica lokalne samouprave dužna je na svom području osigurati javnu uslugu prikupljanja komunalnog otpada.

Na temelju članka 30. stavka 7. Zakona o održivom gospodarenju otpadom, predstavničko tijelo jedinice lokalne samouprave donosi odluku o načinu pružanja javnih usluga u roku od tri mjeseca od dana stupanja na snagu Uredbe o gospodarenju komunalnim otpadom („Narodne novine“ broj: 50/17.), koja je stupila na snagu 1. studenog 2017. godine.

U skladu s navedenim zakonskim odredbama, Općina Tinjan dužna je donijeti Odluku o načinu pružanja javne usluge prikupljanja miješanog i biorazgradivog komunalnog otpada na području Općine Tinjan te je izrađen Nacrt prijedloga Odluke.

Cilj donošenja Odluke je uspostava javnog, kvalitetnog, postojanog i ekonomski učinkovitog sustava sakupljanja miješanog i biorazgradivog komunalnog otpada na području Općine Tinjan.

S ciljem da se širi krug zainteresiranih osoba s područja Općine Tinjan uključi u pripremu konačnog Prijedloga Odluke provest će se savjetovanje sa zainteresiranom javnošću. Svrha savjetovanja je upoznati zainteresiranu javnost s načinima i uvjetima budućeg pružanja javne usluge prikupljanja komunalnog otpada, kao i odvojenog prikupljanja otpada putem reciklažnog dvorišta, spremnika za odvojeno prikupljanje otpada na javnim površinama, te odvojenog prikupljanja glomaznog otpada, kao i omogućiti dostavljanje mišljenja i primjedbi na izrađeni Nacrt prijedloga Odluke.

Želja je i interes Općine Tinjan da se što širi krug zainteresiranih osoba s područja Općine Tinjan uključi u pripremu konačnog prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan. Provođenjem savjetovanja sa zainteresiranom javnošću, želi se upoznati javnost s Nacrtom prijedloga Odluke te pribaviti mišljenja, primjedbe i prijedloge zainteresirane javnosti kako bi isti, ukoliko su zakoniti, stručno utemeljeni i provedivi, bili prihvaćeni od strane donositelja Odluke i u konačnici ugrađeni u samu Odluku.

|  |  |  |
| --- | --- | --- |
| OBRAZAC  SUDJELOVANJA U SAVJETOVANJU O NACRTU ZAKONA, DRUGOG PROPISA ILI AKTA | | |
| Naziv nacrta zakona, drugog propisa ili akta | Nacrt prijedloga Odluke o načinu pružanja javne usluge prikupljanja miješanog i biorazgradivog komunalnog otpada na području Općine Tinjan | |
| Naziv tijela nadležnog za izradu nacrta | Općina Tinjan | |
| Razdoblje savjetovanja *(početak i završetak)* | Od 29. prosinca 2017. do 15. siječnja 2018. | |
| Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta |  | |
| Tematsko područje i brojnost korisnika koje predstavljate, odnosno interes koji zastupate |  | |
| Načelni komentari na predloženi nacrt |  | |
| Primjedbe, komentari i prijedlozi na pojedine članke nacrta zakona, drugog propisa ili dijelove akta |  | |
| Ime i prezime osobe/a koja je sastavljala primjedbe i komentare ili osobe ovlaštene za zastupanje udruge, ustanove i sl. |  | |
| Kontakti | E-mail:  Telefon: | |
| Datum dostavljanja obrasca |  | |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskoj stranici nadležnog tijela?[[1]](#footnote-1) | DA | NE |

**Popunjeni obrazac dostaviti na adresu: Općina Tinjan, Tinjan 2, 52444 Tinjan**

**ili na adresu elektronske pošte** [**opcina@tinjan.hr**](mailto:opcina@tinjan.hr)**, najkasnije do 15. siječnja 2018. godine.**

1. U skladu sa Zakonom o zaštiti osobnih podataka (NN 106/12), osobni podaci neće se koristiti u druge svrhe, osim u povijesne, statističke ili znanstvene svrhe, uz uvjet poduzimanja odgovarajućih zaštitnih mjera.

   Anonimni, uvredljivi ili irelevantni komentari neće se objaviti. [↑](#footnote-ref-1)